ai4bharat/Pralekha huggingface dataset:
మంత్రిమండలి
మూడు ప్రభుత్వ రంగ జనరల్ ఇన్సూరెన్స్ సంస్థలకు రూ.12,450 కోట్ల మేర మూలధన సాయం అందించేందుకు కేంద్ర మంత్రివర్గం ఆమోదం
ఓరియంటల్ ఇన్సూరెన్స్ కంపెనీ లిమిటెడ్, నేషనల్ ఇన్సూరెన్స్ కంపెనీ లిమిటెడ్ మరియు యునైటెడ్ ఇండియా ఇన్సూరెన్స్ కంపెనీ లిమిటెడ్లలో ప్రభుత్వ క్యాపిటల్ ఇన్ఫ్యూజన్
మూడు ప్రభుత్వ రంగ జనరల్ ఇన్సూరెన్స్ కంపెనీలకు  మొత్తం రూ.12,450 కోట్ల మేర మూలధన సాయం అందించేందుకు ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన కేంద్ర మంత్రివర్గం తన ఆమోదాన్ని తెలిపింది. 2019-20 సంవత్సరంలో జరిపిన రూ.2,500 కోట్ల మేర క్యాపిటల్ ఇన్ఫ్యూజన్ను కలుపుకొని కేంద్రం ఈ 3 పీఎస్జీఐసీలకు మూలధన సాయం అందించనుంది. కేంద్ర ప్రభుత్వం ఈ మూలధన సాయం అందించనున్న సంస్థలలో ఓరియంటల్ ఇన్సూరెన్స్ కంపెనీ లిమిటెడ్ , నేషనల్ ఇన్సూరెన్స్ కంపెనీ లిమిటెడ్  మరియు యునైటెడ్ ఇండియా ఇన్సూరెన్స్ కంపెనీ లిమిటెడ్  వంటి జనరల్ ఇన్సూరెన్స్ కంపెనీలు ఉన్నాయి. క్యాబినెట్ ఆమోదించిన క్యాపిటల్ ఇన్ఫ్యూజన్లో రూ. 3,475 కోట్ల నిధుల వెంటనే విడుదల చేయబడతాయి; మిగిలిన రూ.6475 కోట్లు తరువాత విడుదల చేయనున్నారు. మూలధన ఇన్ఫ్యూజన్ను ప్రభావితం చేయడానికి గాను ఎన్ఐసీఎల్ యొక్క అధీకృత వాటా మూలధనాన్ని రూ.7,500 కోట్లకు, యుఐఐసీఎల్, ఓఐసీఎల్ సంస్థల అధీకృత వాటా మూలధనాన్ని రూ.5,000 కోట్లకు పెంచడానికి క్యాబినెట్ తన ఆమోదాన్ని తెలిపింది. ప్రస్తుత దృష్టాంతాన్ని దృష్టిలో ఉంచుకుని విలీన ప్రక్రియ ఇప్పటికి నిలిపివేయబడింది దీనికి బదులు ఆయా సంస్థల లాభదాయకత వృద్ధిపై దృష్టి సారించడమైంది. ప్రస్తుత ఆర్థిక సంవత్సరంలో తొలివిడుతగా మూడు పీఎస్జీఐసీలైన ఎన్ఐసీఎల్, యూఐఐసీ, ఓఐసీఎల్ సంస్థలకు రూ.3,475 కోట్ల మేర మూలధన ఇన్ఫ్యూజన్ చేయనున్నారు. మిగతా మొత్తం సొమ్మును వివిధ విడుతలలో ఆయా సంస్థలకు అందించనున్నారు. మూలధన ఇన్ఫ్యూజన్ ప్రభావాన్ని ప్రతిబింబించేందుకు గాను ఎన్ఐసీఎల్ యొక్క అధీకృత వాటా మూలధనాన్ని రూ.7,500 కోట్లకు, యుఐఐసీఎల్, ఓఐసీఎల్ అధీకృత వాటా మూలధనాన్ని రూ.5,000 కోట్ల మేర పెంచనున్నారు.
ప్రభావం:
మూలధన సాయం మూడు పీఎస్జీఐసీలకు వారి ఆర్థిక మరియు పరపతి స్థితిని మెరుగుపరచుకోవడానికి, ఆర్థిక వ్యవస్థ బీమా అవసరాలను తీర్చడానికి, తగిన మార్పులను గ్రహించి, వనరులను పెంచే సామర్థ్యాన్ని, రిస్క్ మేనేజ్మెంట్ను మెరుగుపరుచుకొనేందుకు దోహదం చేయనుంది.
ఆర్థిక అంతస్సూచన:
మూలధన ఇన్ఫ్యూజన్ ఫలితంగా ప్రస్తుత ఆర్థిక సంవత్సరంలో ఎన్ఐసీఎల్, యూఐఐసీ, ఓఐసీఎల్ సాధారణ బీమా సంస్థలకు తక్షణం ఆర్థిక వెసులుబాటుగా రూ.3,475 కోట్ల మేర నిధులు మొదటి విడుతగా అందనున్నాయి. ఆ తరువాత రూ.6,475 కోట్ల మేర నిధులు అందుతాయి.
ముందున్న మార్గం:
కేంద్రం ద్వారా అందించబడుతున్న మూలధన సాయం యొక్క వాంఛనీయ వినియోగాన్ని నిర్ధారించడానికి, వ్యాపార సామర్థ్యం మరియు లాభదాయక వృద్ధిని తీసుకురావడానికి గాను ప్రభుత్వం కేపీఐల రూపంలో తగిన మార్గదర్శకాలను జారీ చేసింది. ప్రస్తుత దృష్టాంతాన బీమా సంస్థల విలీన ప్రక్రియ ఇప్పటికైతే నిలిపి వేయబడింది మరియు దీనికి బదులుగా మూలధన సాయం అందించాక పరపతి మరియు లాభదాయక వృద్ధిపై దృష్టి సారించనున్నారు.
బొగ్గు మంత్రిత్వ శాఖ
బొగ్గు రంగంలో పరిశోధనల కోసం వెబ్ సైట్ ను ప్రారంభించిన - బొగ్గు మంత్రిత్వ శాఖ
పూర్తి చేసిన మరియు కొనసాగుతున్న పరిశోధన ప్రాజెక్టుల వివరాలు ఈ వెబ్సైట్లో అందుబాటులో ఉంటాయి
ఆర్ & డి ప్రాజెక్టులలో పారదర్శకతను ఇది పెంపొందిస్తుంది
"బొగ్గు రంగంలో జ్ఞానం మరియు పరిశోధన పనులను వ్యాప్తి చేయడానికి మరియు ప్రోత్సహించడానికి వెబ్ సైట్ సహాయం చేస్తుంది", అని బొగ్గు మంత్రిత్వశాఖ కార్యదర్శి శ్రీ అనిల్ జైన్ పేర్కొన్నారు. బొగ్గు రంగంలో ఆర్ & డి కార్యకలాపాలను ప్రోత్సహించడానికి ఈ రోజు వెబ్ సైట్ను ప్రారంభించిన శ్రీ జైన్ మాట్లాడుతూ, ఈ వెబ్సైట్ను అభివృద్ధి చేయడంలో సి.ఎం.పి.డి.ఐ. చేసిన ప్రయత్నాలను అభినందించారు. బొగ్గు రంగంలో ఆర్ & డి కోసం వివిధ ప్రతిష్టాత్మక సంస్థలు చేసిన ప్రయత్నాల వెబ్ లింక్ లను కూడా ఈ వెబ్సైట్లో ఉంచాలని ఆయన సూచించారు.
మంత్రిత్వ శాఖ యొక్క పరిశోధన మరియు అభివృద్ధి  కార్యకలాపాలను ప్రోత్సహించడానికీ, బొగ్గు రంగంలో ఆర్ & డి ప్రయత్నాల కోసం పరిశోధనా సంస్థలను ఆకర్షించడానికీ, బొగ్గు మంత్రిత్వ శాఖ ఈ వెబ్ సైట్ ను ప్రారంభించింది. మంత్రిత్వ శాఖకు చెందిన స్టాండింగ్ సైంటిఫిక్ రీసెర్చ్ కమిటీ 56 వ సమావేశంలో శ్రీ అనిల్ జైన్ ఈ వెబ్ సైట్  ను ప్రారంభించారు. కోల్ ఇండియా కు చెందిన ఆర్ & డి సంస్థ, సెంట్రల్ మైన్స్ ప్లానింగ్ & డిజైన్ ఇన్ స్టిట్యూట్ లిమిటెడ్  ఈ వెబ్ సైట్ ను రూపొందించి, అభివృద్ధి చేసింది.
బొగ్గు పరిశోధన ప్రాజెక్టులను వివిధ రూపాలతో అమలు చేయడానికి వీలుగా, తగిన మార్గదర్శకాలను ఈ వెబ్ సైట్ లో విస్తృతంగా పేర్కొనడం జరుగుతుంది. తద్వారా ఏ సంస్థ అయినా తమ ప్రతిపాదనలను నిర్ణీత పద్ధతిలో సమర్పించవలసి ఉంటుంది. పారదర్శకతను కలిగి ఉండటానికీ, ప్రాజెక్టుల యొక్క పునరావృత స్వభావాన్ని నివారించడానికీ వీలుగా పూర్తి చేసిన ప్రాజెక్టుల ఫలితాలనూ, అదేవిధంగా కొనసాగుతున్న పరిశోధనా ప్రాజెక్టుల జాబితాలను ఈ వెబ్ సైట్ లో పొందుపరుస్తారు. బొగ్గు మరియు లిగ్నైట్ రంగానికి సంబంధించిన ఫోటోలు, వీడియోలు, వార్తా కథనాలతో పాటు, వివిధ ప్రచురణలు కూడా ఈ వెబ్ సైట్ లో అందుబాటులో ఉంటాయి. భవిష్యత్తులో బొగ్గు పరిశోధన కోసం గుర్తించబడిన వివిధ ప్రాంతాలను, అంశాలను ఈ వెబ్ సైట్ లో పొందుపరుస్తారు.
ఉత్పత్తి, ఉత్పాదకత, భద్రత, బొగ్గు లబ్ధి, వినియోగం, పర్యావరణం, పర్యావరణ పరిరక్షణ, స్వచ్ఛమైన బొగ్గు సాంకేతిక పరిజ్ఞానం మరియు అనుబంధ రంగాలు మొదలైన వాటి మెరుగుదల కోసం బొగ్గు శాస్త్ర సాంకేతిక విజ్ఞానం  ప్రణాళిక ద్వారా బొగ్గు మరియు లిగ్నైట్ రంగాలలో పరిశోధన, అభివృద్ధి కార్యకలాపాలను బొగ్గు మంత్రిత్వ శాఖ ప్రోత్సహిస్తోంది. ఈ విషయాలపై పరిశోధనలు నిర్వహించడానికి, బొగ్గు మంత్రిత్వ శాఖ నిధులను కూడా అందిస్తుంది.
బొగ్గు మరియు లిగ్నైట్ ఉత్పత్తి సంస్థల క్రియాశీల భాగస్వామ్యంతో, జాతీయ పరిశోధన మరియు విద్యాసంస్థలైన ఐ.ఐ.టి.లు, ఎన్.ఐ.టి.లు, ఐ.ఐ.ఎస్.సి, ఎన్.ఆర్.ఎస్.సి, సి.ఎస్.ఐ.ఆర్. ప్రయోగశాలలతో పాటు, ఇతర ప్రముఖ విశ్వవిద్యాలయాలు మొదలైనవి ప్రస్తతం పరిశోధన ప్రాజెక్టులను అమలు చేస్తున్నాయి. పరిశోధన ప్రాజెక్టుల కోసం కొత్త ప్రభావిత ప్రాంతాలను బొగ్గు మంత్రిత్వ శాఖ ఏర్పాటు చేసిన ఉన్నత స్థాయి సాంకేతిక కమిటీ గుర్తిస్తుంది. సి.ఎం.పి.డి.ఐ. వెబ్ సైట్ లో వీటిని పొందుపరుస్తారు. వీటి ఆధారంగా అవసరమైన పరిశోధనల ప్రతిపాదనలు సంవత్సరమంతా సమర్పించబడతాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్థిరవిద్యుత్ ఉపయోగించి రోగక్రిములను నిర్మూలించే టెక్నాలజీ వాణిజ్య సరళిలో వినియోగానికి బదిలీ
విశ్వ మహమ్మారి కరోనాపై పోరాటానికి సమర్ధవంతంగా రోగక్రిములను నాశనం చేసి శానిటైజ్ చేయడానికి సి ఎస్ ఐ ఆర్ - కేంద్ర శాస్త్రీయ పరికరాల సంస్థ , చండీగఢ్ సంస్థ ఒక వినూత్న టెక్నాలజీని అభివృద్ధి చేసింది. సి ఎస్ ఐ ఆర్ - సి ఎస్ ఐ ఓ సంస్థ ఈ టెక్నాలజీని వాణిజ్య సరళిలో భారీ ఎత్తున ఉత్పత్తి చేయడానికి నాగపూర్ కు చెందిన రైట్ వాటర్ సొల్యుషన్స్ ప్రైవేట్ లిమిటెడ్ సంస్థకు బదిలీ చేసింది. ఈ టెక్నాలజీ కరోనా వైరస్ మరియు రోగాణువుల వ్యాప్తిని అరికట్టడంలో సమర్ధవంతంగా పనిచేసిందని సి ఎస్ ఐ ఆర్ - సి ఎస్ ఐ ఓ సంస్థకు చెందిన శాస్త్రజ్ఞులు తెలిపారు.
స్థిరవిద్యుత్ సూత్రం ఆధారంగా స్థిరవిద్యుత్ తో రోగక్రిములను నాశనం చేసే యంత్రాన్ని అభివృద్ధి చేశారు. ఈ యంత్రం సహాయంతో అతి సూక్ష్మబిందువుల రూపంలో ఉండే రోగక్రిమి నాశకాలను ఉత్పత్తిచేసి వెదజల్లుతారు. 10-20 మైక్రోమీటర్ల పరిమాణంలో ఉండే ఈ బిందువులు సూక్ష్మ జీవులను, వైరస్ లపై దాడి చేసి చంపేస్తాయి. "ఈ బిందువులు ఉపరితలంపై పది వ్యాప్తి చెంది హానికారక సూక్ష్మ జీవులపై మరియు కరోనా వైరస్ పై దాడి చేస్తాయి. సంప్రదాయ పద్దతులతో పోలిస్తే ఈ యంత్రం అతి తక్కువ పరిమాణంలో రోగక్రిమినాశక పదార్ధాలను ఉపయోగిస్తుంది. దానివల్ల పర్యావరణంలో రసాయన వ్యర్ధాలు కొద్దీ పరిమాణంలో పెరిగినప్పటికినీ మొత్తం మీద ప్రకృతి వనరులను ఆదా చేయడంలో సహాయకారిగా ఉంటుంది. యంత్రం నుంచి వెలువడిన రోగక్రిమినాశక సూక్ష్మ బిందువులు ఎక్కువ విస్తీర్ణం వ్యాపించి సమర్ధవంతంగా పనిచేసి సాధ్యమైనంత ఎక్కువ వైరస్ ను నాశనం చేస్తుంది. తద్వారా అవి రోగాణువుల వృద్ధిని అరికడతాయి." అని ఈ టెక్నాలజీని ఆవిష్కరించిన సీనియర్ శాస్త్రవేత్త డాక్టర్ మనోజ్ కె. పటేల్ తెలిపారు.
(టెక్నాలజీ మార్పిడి ఒప్పందంపై వీడియో కాన్ఫరెన్సు ద్వారా సంతకాలు చేశారు. ఒప్పందంపై రైట్ వాటర్ సొల్యుషన్స్ ప్రైవేట్ లిమిటెడ్ సంస్థ డైరెక్టర్ అభిజిత్ గాన్, సి ఎస్ ఐ ఆర్ - సి ఎస్ ఐ ఓ, చండీగఢ్ సంస్థలో వ్యాపార వ్యవహారాలు మరియు ప్రాజెక్టు ప్లానింగ్ విభాగం అధిపతి డాక్టర్ సురేంద్ర సింగ్ సైనీ సంతకాలు చేశారు. సి ఎస్ ఐ ఆర్ - సి ఎస్ ఐ ఓ డైరెక్టర్ డాక్టర్ సంజయ్ కుమార్ మరియు ఇతర శాఖాధిపతులు కూడా పాల్గొన్నారు.
స్థిరవిద్యుత్ యంత్రంతో రోగక్రిమినాశకాలను బహిరంగ ప్రదేశాలలో ముఖ్యంగా ఆసుపత్రులు, కోళ్ల ఫారాలు, రైళ్లు మరియు బస్సులు,
విమానాశ్రయాలు , విమానాలు , కార్యాలయాలు, తరగతి గదులు మరియు హోటళ్లలో వెదజల్లడం వల్ల ఆరోగ్యకరమైన జీవన విధానం అలవడుతుందని, తద్వారా జనబాహుళ్యం ఆరోగ్య సంరక్షణకు తోడ్పడుతుందని డాక్టర్ సంజయ్ కుమార్ అన్నారు.
స్థిరవిద్యుత్ ద్వారా స్ప్రే చేసే వివిధ టెక్నాలజీలను ఇదివరకే పారిశ్రామిక సంస్థలకు బదిలీ చేయడం జరిగిందని డాక్టర్ సురేందర్ సింగ్ సైనీ తెలిపారు. 
(మరిన్ని వివరాల కోసం దయచేసి డాక్టర్ సురేందర్ సింగ్ సైనీని సంప్రదించండి. ఈ మెయిల్: sssaini@csio.res.in
సాంఘిక న్యాయం, మరియు సాధికారత మంత్రిత్వ శాఖ
పీఎం- దక్ష్ యోజన కింద లబ్ధిదారులు
సామాజిక న్యాయం మరియు సాధికారత మంత్రిత్వ శాఖ 2020-21 నుంచి 3 కార్పొరేషన్ల ద్వారా దేశవ్యాప్తంగా ప్రధాన మంత్రి- దక్షత ఔర్ కుశలత సంపన్ హిత గ్రాహి యోజన ని అమలు చేస్తోంది. షెడ్యూల్డ్ కులాలకు చెందిన లబ్ధిదారుల కోసం జాతీయ షెడ్యూల్డ్ కులాల ఆర్థిక, అభివృద్ధి సంస్థ , ఇతర వెనుకబడిన తరగతులు/ఆర్థికంగా వెనుకబడిన తరగతులు/డీ నోటిఫైడ్ తెగల లబ్ధిదారుల కోసం జాతీయ వెనుకబడిన తరగతుల ఆర్థిక, అభివృద్ధి సంస్థ  మరియు సఫాయి కార్మికులు, వ్యర్థాలను ఏరుకుంటూ జీవిస్తున్న వారి కోసం నేషనల్ సఫాయి కరంచరీస్ ఆర్థిక, అభివృద్ధి సంస్థ  ఈ కార్యక్రమాన్ని అమలు చేస్తున్నాయి. . 2021-22లో పిఎం- దక్ష్ పోర్టల్లో నమోదు చేసుకున్న వారి వివరాలు క్రింది విధంగా ఉన్నాయి :
|
|
కార్పొరేషన్లు
|
|
లక్ష్య సమూహం
|
|
నమోదైన అభ్యర్థుల సంఖ్య
|
|
ఎన్ఎస్ఎఫ్ డిసి
|
|
ఎస్సీలు
|
|
28567
|
|
ఎన్ బి సి ఎఫ్ డి సి
|
|
ఓబిసి / ఈబిసి / డిఎన్ టి
|
|
32136
|
|
ఎన్ ఎస్ కె ఎఫ్ డి సి
|
|
వ్యర్థాలను సేకరించే వారితో సహా సఫాయి కరంచారులు
|
|
10893
|
|
మొత్తం
|
||
|
71596
పీఎం- దక్ష్ యోజన కింద అందిస్తున్న నైపుణ్యాభివృద్ధి శిక్షణ కార్యక్రమాల వివరాలను గుర్తించిన వర్గాలకు తెలియజేసే విధంగా ప్రింట్ మీడియా మరియు సోషల్ మీడియా ద్వారా ప్రకటనలు జారీ చేయబడుతున్నాయి. ఇంటర్నెట్/స్మార్ట్ ఫోన్ సౌకర్యం లేని ఆసక్తిగల అభ్యర్థులు సైబర్కేఫ్ని దర్శించి పీఎం- దక్ష్ పోర్టల్లో రిజిస్ట్రేషన్ చేసుకోవచ్చు . అభ్యర్థులు పీఎం- దక్ష్ పోర్టల్లో నమోదు చేసుకొనేందుకు నైపుణ్యాభివృద్ధి శిక్షణా కార్యక్రమాలు అమలు చేస్తున్న సంబంధిత శిక్షణ సంస్థలు సహకారం అందిస్తాయి.
2021-22లో శిక్షణ పొందిన అభ్యర్థుల సంఖ్య, శిక్షణ పూర్తయిన  తర్వాత వివిధ కార్పొరేషన్లు వారికి అందించిన ఉపాధి వివరాలు అనుబంధంలో ఇవ్వబడ్డాయి .
పీఎం- దక్ష్ పోర్టల్లో రిజిస్ట్రేషన్ తర్వాత లబ్ధిదారులు క్రింది సౌకర్యాలు పొందేందుకు అర్హత కలిగి ఉంటారు .
i. అర్హులైన లబ్ధిదారులకు ఉచితంగా నైపుణ్యాభివృద్ధి శిక్షణ పొందుతున్న బృందాలలో చేరుతారు.
ii.డీబీటీ ద్వారా హాజరు ఆధారంగా అర్హులైన అభ్యర్థులకు స్టైపెండ్ అందించబడుతుంది.
iii. శిక్షణ విజయవంతంగా పూర్తి చేసిన అభ్యర్థులకు మూల్యాంకనం తర్వాత సంబంధిత శిక్షణ కోర్సు సర్టిఫికెట్లు అందించబడతాయి.
iv. ధృవీకరణ తర్వాత అభ్యర్థులకు శిక్షణ సంస్థల ద్వారా ఉద్యోగం/స్వయం ఉపాధి అవకాశాలు కల్పిస్తారు
ఉప రాష్ట్రపతి సచివాలయం
దేశ వ్యాప్తంగా చేపడుతోన్న జల భద్రత చర్యల నివేదికను ఉపరాష్ట్రపతికి అందజేసిన కేంద్ర జలవనరుల శాఖ మంత్రి
• ఉపరాష్ట్రపతిని మర్యాద పూర్వకంగా కలిసిన కేంద్ర జలవనరుల శాఖ మంత్రి
• పైపు లైనుల ద్వారా తాగునీటి సరఫరా కోసం ఉద్దేశించిన ప్రాజెక్టుల పురోగతి గురించి వివరించిన కేంద్ర మంత్రి
దేశ వ్యాప్తంగా జల భద్రత విషయంలో 2019-20 ఏడాదికి గాను కేంద్ర జల వనరుల మంత్రిత్వ శాఖ చేపట్టిన వివిధ కార్యక్రమాల పురోగతిపై “జల శక్తి – జనశక్తి” పేరిట రూపొందించిన నివేదికను కేంద్ర జలవనరుల శాఖ మంత్రి శ్రీ గజేంద్ర షెకావత్, ఉపరాష్ట్రపతి శ్రీ ముప్పవరపు వెంకయ్య నాయుడు గారికి అందజేశారు. ఈ రోజు ఉపరాష్ట్రపతిని మర్యాదపూర్వకంగా కలిసిన కేంద్ర మంత్రి, ఈ నివేదికను అందజేయటంతో పాటు దేశంలోని వివిధ ప్రాంతాల్లో పైపు లైన్ల ద్వారా తాగునీటి సరఫరాకోసం ఉద్దేశించిన ప్రాజెక్టుల పురోగతిని కూడా వివరించారు.
దేశ వ్యాప్తంగా గ్రామీణ ప్రాంతాల్లో నల్లా ద్వారా మంచి నీటిని అందించేందుకు చేపడుతున్న చర్యల విషయంలో రాష్ట్రాలకు కేంద్రం పూర్తి సహకారం అందిస్తోందని తెలిపిన ఆయన, గ్రామీణ తాగునీటి సరఫరా ప్రాజెక్టులు చేపట్టేందుకు జలశక్తి మంత్రిత్వ శాఖ హిమాలయ పర్వత శ్రేణికి అనుకుని ఉన్న రాష్ట్రాలకు, ఈశాన్య రాష్ట్రాలకు 90 శాతం, అదే విధంగా ఇతర రాష్ట్రాలకు 50 శాతం నిధులు అందిస్తోందని వివరించారు. గ్రామీణ భారతంలోని స్థానిక సంస్థల ద్వారా ఇంటింటికీ తాగునీరు అందించేందుకు 15వ ఆర్థిక సంఘం నిధులను వినియోగించాలని యోచిస్తున్నట్లు కేంద్ర మంత్రి ఉపరాష్ట్రపతికి వివరించారు.
ఈ సందర్భంగా ఆంధ్రప్రదేశ్ లోని నెల్లూరు జిల్లా, ఉదయగిరి నియోజక వర్గంలో ఇంటింటికీ తాగు నీరు అందించే ప్రాజెక్టు విషయం ప్రస్తావనకు వచ్చింది. ఈ ప్రాజెక్టుకు సంబంధించిన అంశాలు తమ దృష్టికి వచ్చాయని, ఆంధ్రప్రదేశ్ రాష్ట్ర ప్రభుత్వం నుంచి ప్రతిపాదనలు అందగానే నిబంధనలను అనుసరించి నల్లా కనెక్షన్ల ద్వారా తాగు నీరు అందించే ప్రాజెక్టుకు సంబంధించిన 50 శాతం నిధులను త్వరిత గతిన కేటాయించేందుకు కేంద్రం సిద్ధంగా ఉందని తెలియజేశారు.
పెట్రోలియం- సహజ వాయువుల మంత్రిత్వ శాఖ
ముడి సరఫరాల భద్రతను నిర్ధారించడానికి మరియు ఒకే ప్రాంతం నుండి ముడి చమురుపై ఆధారపడే ప్రమాదాన్ని తగ్గించడానికి, చమురు ప్రభుత్వ రంగ సంస్థలు ఇప్పటికే వివిధ భౌగోళిక ప్రదేశాలలో దేశాల నుండి ముడి చమురును సేకరిస్తున్నాయి
పెట్రోలియం మరియు సహజ వాయువు శాఖ సహాయ మంత్రి శ్రీ రామేశ్వర్ తెలి ఈ రోజు రాజ్యసభలో ఒక ప్రశ్నకు లిఖితపూర్వక సమాధానంలో ముడి సరఫరాలకు భద్రత కల్పించాలని మరియు ఒకే ప్రాంతం నుండి ముడి చమురుపై ఆధారపడే ప్రమాదాన్ని తగ్గించాలని తెలియజేసారు. సెక్టార్ అండర్టేకింగ్లు  ఇప్పటికే వివిధ భౌగోళిక ప్రదేశాలలో దేశాల నుండి ముడి చమురును సేకరిస్తాయి. మధ్యప్రాచ్యం, ఆఫ్రికా, ఉత్తర అమెరికా, దక్షిణ అమెరికా మొదలైనవి.
ఆర్థిక సంవత్సరం  2019-20లో, పెట్రోలియం ఎగుమతి దేశాల సంస్థ  కోత విధించడానికి ముందు, మధ్యప్రాచ్య దేశాల నుండి చమురు PSUల ద్వారా ముడి చమురు దిగుమతి మొత్తం దిగుమతులలో 69.02%  128.8 MMT) అయితే 2020-21 FY సమయంలో, మధ్యప్రాచ్యం నుండి ముడి చమురు దిగుమతి 63.49% కి తగ్గింది. మధ్యప్రాచ్యం నుండి ముడి చమురు దిగుమతిలో ఈ తగ్గింపు ప్రధానంగా మే, 2020 నుండి OPEC ముడి చమురు ఉత్పత్తిని తగ్గించింది, ఎందుకంటే OPEC సభ్యులుగా ఉన్న దేశాలు, OPEC ప్లస్ యొక్క అంగీకరించిన సవరించిన కోటా ప్రకారం కొనుగోలుదారుల దేశాలకు ముడి చమురును ఉత్పత్తి చేసి ఎగుమతి చేస్తాయి. . అయినప్పటికీ, OPEC ముడి చమురు ఉత్పత్తిని దశలవారీగా పెంచడం ప్రారంభించింది మరియు FY 2021-22 సమయంలో, మధ్యప్రాచ్య దేశాల నుండి ముడి చమురు దిగుమతి 69.49% కి పెరిగింది.
చమురు PSUలు టెక్నో-ఎకనామిక్ మూల్యాంకనం ఆధారంగా గయానా, యూఎస్ ఏ మరియు రష్యా నుండి ముడి చమురును కూడా సోర్సింగ్ చేస్తున్నాయి.
ప్రధాన మంత్రి కార్యాలయం
పారాలింపిక్స్ ఆటల లో కాంస్య పతకం గెలిచినందుకు శూటర్ అవని లెఖరా కు అభినందనలు తెలిపిన ప్రధాన మంత్రి
టోక్యో లో జరుగుతున్న పారాలింపిక్స్ ఆటల లో కాంస్య పతకం గెలిచినందుకు శూటర్ అవని లెఖరా కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘టోక్యో లో జరుగుతున్న #Paralympics లో మరింత కీర్తి లభించింది. @AvaniLekhara అద్భుతమైన ప్రదర్శన ఉల్లాసపరచింది. కాంస్య పతకాన్ని స్వదేశాని కి తీసుకు వస్తున్నందుకు ఆమె కు అభినందన లు. ఆమె భావి ప్రయాసల లో కూడా అత్యుత్తమం గా రాణించాలి అని ఆకాంక్షిస్తున్నాను. #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
అంతర్జాతీయ మహిళా దినోత్సవ వేడుకల్లో భాగంగా ఈరోజు ‘ఖేలో ఇండియా దస్ కా దమ్’ ను న్యూఢిల్లీలోని జే ఎల్ ఎన్ స్టేడియంలో శ్రీ అనురాగ్ సింగ్ ఠాకూర్ ఘనంగా ప్రారంభించారు.
‘హై దమ్ టు బధావో కదమ్’ అనేది ఖేలో ఇండియా దస్ కా దమ్ ఈవెంట్ యొక్క ట్యాగ్లైన్, ఇది క్రీడల ద్వారా మహిళలకు సాధికారత కల్పించడానికి మేము తీసుకున్న మరో ప్రధాన ముందడుగు: శ్రీ అనురాగ్ సింగ్ ఠాకూర్
టోర్నమెంట్ను ఏకకాలంలో 50కి పైగా నగరాల్లో ప్రారంభించారు
ఈరోజు న్యూఢిల్లీలోని జే ఎల్ ఎన్ స్టేడియంలో ఘనంగా జరిగిన వేడుకలో కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ ఖేలో ఇండియా దస్ కా దమ్ కార్యక్రమాన్ని ప్రారంభించారు. అంతర్జాతీయ మహిళా దినోత్సవం 2023 వేడుకల్లో భాగంగా నిర్వహించబడిన ఈ టోర్నమెంట్ ఈరోజు దేశంలోని 50కి పైగా నగరాల్లో ఏకకాలంలో ప్రారంభమైంది.
దేశవ్యాప్తంగా కొన్ని నెలలుగా జరుగుతున్న బహుళ ఖేలో ఇండియా మహిళల లీగ్ల విజయ పరంపర కొనసాగుతూ, దస్ కా దమ్ చొరవ దేశవ్యాప్తంగా వేలాది మంది మహిళల ప్రతిభ నైపుణ్యాలను మరింత బహిర్గతం చేస్తుంది. మార్చి 10 నుండి 31 వరకు మొత్తం 10 క్రీడలలో భారతదేశంలోని 26 రాష్ట్రాల్లోని 50 కంటే ఎక్కువ నగరాల్లో జరుగుతున్న టోర్నమెంట్లో దాదాపు 15000 మంది అథ్లెట్లు పాల్గొంటారు. ఈ కార్యక్రమం కోసం భారత ప్రభుత్వం మొత్తం రూ.1 కోటి మంజూరు చేసింది.
శుక్రవారం ఉదయం జరిగిన ఈవెంట్ యొక్క గ్రాండ్ లాంచ్లో స్పోర్ట్స్ అథారిటీ డైరెక్టర్ జనరల్ శ్రీ సందీప్ ప్రధాన్ అలాగే కేంద్ర క్రీడా మంత్రిత్వ శాఖ మరియు ఎస్ ఎ ఐ నుండి ఇతర ప్రముఖులు కూడా పాల్గొన్నారు. దాదాపు 2000 మంది మహిళా అథ్లెట్లు జే ఎల్ ఎన్ స్టేడియంలో జరిగిన ప్రారంభ వేడుకలలో పాల్గొన్నారు, ఇందులో ఖేలో ఇండియా దస్ కా దమ్ పాల్గొనేవారు మరియు క్యాంపర్లు ఉన్నారు.
"హై దమ్ టు బధావో కదమ్ అనేది ఖేలో ఇండియా దస్ కా దమ్ ఈవెంట్ యొక్క ట్యాగ్లైన్ . ఇది క్రీడల ద్వారా మహిళలకు సాధికారత కల్పించడానికి మేము తీసుకున్న మరో ప్రధాన అడుగు" అని శ్రీ ఠాకూర్ పేర్కొన్నారు. "చాలా నెలల నుండి దేశవ్యాప్తంగా 14 క్రీడలలో మహిళల లీగ్లను నిర్వహించడానికి ఎస్ ఎ ఐ ప్రయత్నం 20,000 మంది బలమైన మహిళా అథ్లెట్లకు అవసరమైన ప్రతిభ నైపుణ్యాలను బహిర్గతం అయ్యేటట్లు సాధికారతను పొందడానికి అవకాశం కల్పించింది. ఈ లీగ్లు గొప్ప విజయాన్ని సాధించాయని చెప్పడానికి నేను సంతోషిస్తున్నాను, ”అని కేంద్ర మంత్రి తెలిపారు.
మేరీ కోమ్ మరియు పివి సింధు వంటి అగ్రశ్రణి అథ్లెట్ల ఉదాహరణలను ఉదహరిస్తూ, శ్రీ ఠాకూర్ ఇలా అన్నారు, “మేరీ కోమ్ నుండి లోవ్లినా వరకు నిఖత్ మరియు పివి సింధు నుండి సైనా నెహ్వాల్ వరకు, ఈ అమ్మాయిలు భారతదేశానికి మళ్లీ మళ్లీ కీర్తిని తీసుకురావడానికి తమ సర్వ శక్తులన్నింటినీ అందించారు. ఇప్పుడు ఇలాంటి టోర్నీల ద్వారా అలాంటి సూపర్స్టార్లు పుట్టుకొస్తారు. అత్యుత్తమ టోర్నమెంట్లు మరియు ప్లేఫీల్డ్లను అందించడానికి మేము ప్రతిదీ చేస్తున్నాము, ఇప్పుడు మహిళలందరూ తమ నైపుణ్యాన్ని ప్రదర్శించాల్సిన సమయం ఆసన్నమైంది.
ఖేలో ఇండియా దస్ కా దమ్ ఈవెంట్లో పాల్గొనే అతి పిన్న వయస్కులలో ఒకరైన ఢిల్లీకి చెందిన 8 ఏళ్ల ట్రాక్ అండ్ ఫీల్డ్ అథ్లెట్ సాక్షితో కలిసి శ్రీ అనురాగ్ సింగ్ ఠాకూర్ ఈవెంట్ను జెండా ఊపి ప్రారంభించటం ప్రారంభ వేడుకలో ప్రధానమైన ముఖ్యాంశాలలో ఒకటి. ఖో-ఖో, స్విమ్మింగ్, అథ్లెటిక్స్, వుషు, ఆర్చరీ, ఫెన్సింగ్, జూడో, వెయిట్ లిఫ్టింగ్, హాకీ మరియు యోగాసనా మొదలైన క్రీడలు ప్రదర్శించబడే క్రీడల జాబితాలో ఉన్నాయి.
నగరాల జాబితా కోసం ఇక్కడ క్లిక్ చేయండి
(Visitor Counter : 78
ఆరోగ్య, కుటుంబ సంక్షేమ మంత్రిత్వ శాఖ
185.55 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.16 కోట్లకు పైగా టీకా డోసులు నిర్వహణ
ఇవాళ 11,365 కి తగ్గిన దేశవ్యాప్త క్రియాశీల కేసుల సంఖ్య
గత 24 గంటల్లో నమోదయిన కొత్త కేసులు 1,150
ప్రస్తుత రికవరీ రేటు 98.76%
వారపు పాజిటివిటీ రేటు 0.23%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 185.55 కోట్ల  డోసులను టీకా కార్యక్రమం అధిగమించింది. 2,24,25,493 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.16 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10404033
|
|
రెండో డోసు
|
|
10004427
|
|
ముందు జాగ్రత్త డోసు
|
|
4524344
|
|
ఫ్రంట్లైన్ సిబ్బంది
|
|
మొదటి డోసు
|
|
18413844
|
|
రెండో డోసు
|
|
17519503
|
|
ముందు జాగ్రత్త డోసు
|
|
6995337
|
|
12-14 ఏళ్ల వారు
|
|
మొదటి డోసు
|
|
21692183
|
|
15-18 ఏళ్ల వారు
|
|
మొదటి డోసు
|
|
57594908
|
|
రెండో డోసు
|
|
39408907
|
|
18-44 ఏళ్ల వారు
|
|
మొదటి డోసు
|
|
554993058
|
|
రెండో డోసు
|
|
469601217
|
|
45-59 ఏళ్ల వారు
|
|
మొదటి డోసు
|
|
202811330
|
|
రెండో డోసు
|
|
186144719
|
|
60 ఏళ్లు పైబడినవారు
|
|
మొదటి డోసు
|
|
126785517
|
|
రెండో డోసు
|
|
115945060
|
|
ముందు జాగ్రత్త డోసు
|
|
12669109
|
|
ముందు జాగ్రత్త డోసులు
|
|
2,41,88,790
|
|
మొత్తం డోసులు
|
|
1,85,55,07,496
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 11,365 కు కేసులు తగ్గాయి. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 1,194 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,01,196 కి పెరిగింది.
గత 24 గంటల్లో 1,150 కొత్త కేసులు నమోదయ్యాయి.
గత 24 గంటల్లో మొత్తం 4,66,362 పరీక్షలు చేశారు. దేశవ్యాప్తంగా ఇప్పటివరకు 79.34 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.23 శాతం వద్ద, రోజువారీ పాజిటివిటీ రేటు 0.25 శాతం వద్ద ఉంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.16 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,27,23,625
|
|
అందుబాటులోని నిల్వలు
|
|
20,16,91,220
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.27 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.16 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
ఉపాధ్యాయ దినోత్సవం సందర్భంలో ఉపాధ్యాయుల కు కృతజ్ఞతలు తెలిపిన ప్రధాన మంత్రి
డాక్టర్ ఎస్. రాధాకృష్ణన్ కు శ్రద్ధాంజలి సమర్పించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఉపాధ్యాయ దినోత్సవం సందర్భంలో ఉపాధ్యాయుల కు కృతజ్ఞతలు తెలియజేయడం తో పాటు డాక్టర్ ఎస్. రాధాకృష్ణన్ కు శ్రద్ధాంజలి కూడా సమర్పించారు.
ప్రధాన మంత్రి ‘‘మన దేశాన్ని నిర్మించడంలో, మన మేధలను తీర్చిదిద్దడంలో తోడ్పాటును అందించేందుకు చిత్తశుద్ధితో శ్రమిస్తున్న ఉపాధ్యాయులకు మనం కృతజ్ఞులమై ఉందాం. ఉపాధ్యాయ దినోత్సవం సందర్భంలో మన ఉపాధ్యాయుల అసాధారణ ప్రయాసల పట్ల వారికి మనం మన కృతజ్ఞతను వ్యక్తం చేద్దాం. డాక్టర్ ఎస్. రాధాకృష్ణన్ కు ఆయన జయంతి రోజున మనం శ్రద్ధాంజలి సమర్పిద్దాం.’’
‘‘మన దేశ విఖ్యాత చరిత్ర తో మన బంధాన్ని గాఢతరం గా మార్చడానికి జ్ఞానవంతులైన మన ఉపాధ్యాయుల కన్నా ఉత్తములైన వారు మరెవరు ఉన్నారు. మన ఘనమైన స్వాతంత్ర్య పోరాటానికి సంబంధించిన అంతగా వెలుగులోకి రాని దృష్టికోణాలను సైతం విద్యార్థులకు బోధించే ఉపాధ్యాయులను గురించి నా ఆలోచనలను ఇటీవలి #మన్ కీ బాత్  కార్యక్రమం లో నేను వెల్లడించాను’’ అని వరస ట్వీట్ లలో పేర్కొన్నారు.
ప్రధాన మంత్రి కార్యాలయం
జులై 10న నేచురల్ ఫార్మింగ్ కాన్ క్లేవ్ నుఉద్దేశించి ప్రసంగించనున్న ప్రధాన మంత్రి
నేచురల్ ఫార్మింగ్ కాన్ క్లేవ్ ను ఉద్దేశించి 2022వ సంవత్సరం జులై 10వ తేదీ న ఉదయం 11 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రధాన మంత్రి శ్రీ నరేంద్ర మోదీ ప్రసంగించనున్నారు.
ఆజాదీ కా అమృత్ మహోత్సవ్ లో భాగం గా, 2022 మార్చి నెల లో జరిగిన గుజరాత్ పంచాయత్ మహాసమ్మేళన్ అప్పుడు తాను ఇచ్చిన ప్రసంగం లో ప్రతి ఊళ్లో కనీసం 75 మంది రైతులు వ్యవసాయాన్ని ప్రాకృతిక విధానం లో చేయడం మొదలుపెట్టాలి అంటూ ఉద్బోధించిన సంగతి తెలిసిందే. ప్రధాన మంత్రి చూపిన బాట లో , సూరత్ జిల్లా ఒక ఉమ్మడి ప్రయాస ను చేపట్టి, సమన్వయభరితమైనటువంటి చొరవ ను తీసుకొన్నది. అది ఏమిటి అంటే, రైతులు ప్రాకృతిక వ్యవసాయాన్ని స్వీకరించడం లో వారికి జిల్లా లోని సంబంధిత విభిన్న వర్గాల వారు, రైతు సమూహాల వంటి సంస్థలు, ఎన్నికైన ప్రతినిధులు, తలాటీ లు, వ్యవసాయ ఉత్పాదన ల మార్కెటింగ్ కమిటీ  లు, బ్యాంకులు మొదలైనవి అన్నింటిని చైతన్య పరచడం, వాటిలో ప్రేరణ ను కలుగజేయడం అనేదే. తత్పర్యవసానంగా, ప్రతి గ్రామ పంచాయతీ లో కనీసం 75 మంది రైతుల ను గుర్తించి వారు ప్రాకృతిక వ్యవసాయాన్ని స్వీకరించేటట్టు ప్రేరేపణ ను కలిగించి మరి వారికి తగిన శిక్షణ ను కూడా ఇవ్వడం జరిగింది. రైతుల కు 90 వేరు వేరు క్లస్టర్ లలో శిక్షణ ను ఇవ్వడం తో జిల్లా వ్యాప్తం గా 41,000 కు పైగా రైతులు ఈ శిక్షణ ను పూర్తి చేసుకొన్నారు.
ఈ కాన్ క్లేవ్ ను గుజరాత్ లోని సూరత్ లో ఏర్పాటు చేయడం జరుగుతున్నది. సూరత్ లో ప్రాకృతిక వ్యవసాయాన్ని స్వీకరించి దానిని ఒక విజయ గాథ గా మలచిన వేల కొద్దీ రైతుల తో పాటుగా సంబంధిత ఇతర వర్గాల వారు ఈ కాన్ క్లేవ్ లో పాలుపంచుకోనున్నారు. గుజరాత్ గవర్నరు, గుజరాత్ ముఖ్యమంత్రి లు కూడా ఈ కాన్ క్లేవ్ లో పాల్గొంటారు.